Norgesmesterskapet i fotball for menn 1912

Norgesmesterskapet i fotball for menn 1912 ble vunnet av Mercantile etter finaleseier 6-0 over Fram (Larvik) den 20. oktober. Dette var en omkamp – den opprinnelige finalen ble spilt 13. oktober og endte med seier 2-1 til Fram, men resultatet ble annullert fordi Fram hadde brukt en ikke-spilleberettiget spiller. Frams Otto Christiansen studerte i Trondheim og hadde spilt for en trondheimsklubb samme sesong. Etter Fram-seieren i finalen la Mercantile inn protest og hevdet Christiansen ikke var spilleberettiget. Mercantile fikk medhold, og det ble vedtatt omkamp. 

Målscorere for Mercantile i den andre kampen var Kaare Engebretsen, Harald Johansen, Sigurd Brekke (2), Eystein Holmsen og Hans Endrerud. 2000 tilskuere overvar kampen som ble spilt på Gamle Frogner stadion i Kristiania. Dommer var Tryggve Lund fra Odd.

Dette var andre gang Mercantile vant et norgesmesterskap.

Mercantiles vinnerlag: Sverre Lie, Macken Widerøe Aas, Einar Friis Baastad, H. Fredrik Holmsen, Harald Johansen, Carl Frølich Hanssen*, Rolf Aas, Kaare Engebretsen, Hans Endrerud, Sigurd Brekke, Eystein Holmsen.

* Charles Herlofson spilte i den annulerte finalen, men ble på grunn av utenlandsreise erstattet av Carl Frølich Hanssen i omkampen.

Frams lag: Einar Jensen, Fritz Christophersen, Alf Malcolm Andersen, Alfred Hansen, Peder Henriksen*, Henry Jonassen, Carl Christophersen, Olaf Ruud, Johan Hallberg, Tormod Kjellsen, Ingebretsen*.

* Henriksen og Ingebretsen spilte ikke i den annulerte finalen. De erstattet Otto Christiansen og Haakon Engstrøm.

1. runde
29. september
NTHI – Mercantile 0-6
Sarpsborg – Hamar FL 1-0
Stavanger IF – Drafn 4-1
Start – Fram 2-9

Semifinaler
30. september
Mercantile – Sarpsborg 2-0
6. oktober
Fram – Stavanger IF 4-2

Finale
20. oktober, Gamle Frogner stadion, Kristiania, 2000 tilskuere.
Mercantile – Fram 6-0
Mål:
Kaare Engebretsen
Harald Johansen
Sigurd Brekke
Sigurd Brekke
Eystein Holmsen
Hans Endrerud
Dommer: Tryggve Lund, Odd.

Referanser

Kilder
www.rsssf.com
Hardy Grüne: Enzyklopädie der europäischen Fußballvereine. AGON Sportverlag, Kassel 1999. ISBN 3-89784-163-0

1912
Kategori:Fotball i 1912
Fotball for herrer